
Grozījumi Bezdarbnieku un darba meklētāju atbalsta likumā
Izdarīt Bezdarbnieku un darba meklētāju atbalsta likumā (Latvijas Republikas Saeimas un Ministru Kabineta Ziņotājs, 2002, 12. nr.; 2004, 11. nr.; 2005, 8. nr.; 2006, 13. nr.; 2007, 15. nr.; 2009, 6., 15. nr.; Latvijas Vēstnesis, 2010, 51./52. nr.; 2011, 96., 190. nr.; 2013, 128. nr.; 2015, 251. nr.; 2016, 241. nr.; 2019, 235. nr.; 2020, 75.B, 247.A nr.; 2024, 236. nr.) šādus grozījumus:
1. 2.pantā:

aizstāt pirmajā daļā vārdus “kā arī bezdarbnieka un darba meklētāja statusu, tiesības un pienākumus” ar vārdiem “bezdarbnieka statusu, kā arī bezdarbnieka un darba meklētāja tiesības un pienākumus”;

svītrot trešajā daļā vārdus “un darba meklētājiem”;

svītrot ceturtajā daļā vārdus “vai darba meklētāja”.
2. Svītrot 4.panta ceturtajā daļā vārdus “un darba meklētāja statusa”.
3. Izteikt 10. panta pirmās daļas 2.punktu šādā redakcijā:
“2) nestrādā (negūst ienākumus, kuri ir valsts sociālās apdrošināšanas obligāto iemaksu objekts saskaņā ar likumu "Par valsts sociālo apdrošināšanu", izņemot gadījumus, ja ienākumi gūti par izpildes periodu pirms bezdarbnieka statusa iegūšanas.)”
 
4. Izteikt 12. panta pirmās daļas 1.punktu šādā redakcijā:
“1) ienākumu, kuri ir valsts sociālās apdrošināšanas obligāto iemaksu objekts saskaņā ar likumu "Par valsts sociālo apdrošināšanu", gūšana, izņemot gadījumus, ja ienākumi gūti par izpildes periodu pirms bezdarbnieka statusa iegūšanas, aktīvo nodarbinātības pasākumu ietvaros vai šādu ienākumu gūšanas laiks no bezdarbnieka statusa iegūšanas dienas kopā nepārsniedz 60 dienas, ja par to paziņots Nodarbinātības valsts aģentūrai;”
 
5. Izteikt 12. panta pirmās daļas 1.punktu šādā redakcijā:
“1) ienākumu, kuri ir valsts sociālās apdrošināšanas obligāto iemaksu objekts saskaņā ar likumu "Par valsts sociālo apdrošināšanu", gūšana, izņemot gadījumus, ja ienākumi gūti par izpildes periodu pirms bezdarbnieka statusa iegūšanas, aktīvo nodarbinātības pasākumu ietvaros vai šādu ienākumu gūšanas laiks no bezdarbnieka statusa iegūšanas dienas kopā nepārsniedz 60 dienas, ja par to paziņots Nodarbinātības valsts aģentūrai;”
 
6. Izteikt 15. pantu šādā redakcijā:
“15.pants. Darba meklētājs
(1) Darba meklētājs ir šā likuma 2. panta otrajā daļā minētā persona, kura atbilst šādām prasībām:
1) nestrādā (negūst ienākumus, kuri ir valsts sociālās apdrošināšanas obligāto iemaksu objekts saskaņā ar likumu "Par valsts sociālo apdrošināšanu");
2) meklē darbu;
3) ir darbspējīga;
4) ir sasniegusi 15 gadu vecumu;
5) neveic komercdarbību vai kuras komercdarbība ir apturēta saskaņā ar normatīvajiem aktiem;
6) nav uzņemta pamatizglītības programmā klātienē.
(2) Personai, kura vairs neatbilst šā panta pirmajā daļā izvirzītajām prasībām, ir tiesības pabeigt šā likuma 3.panta pirmās daļas 3.punktā minētā aktīvā nodarbinātības pasākuma laikā iesāktās apmācības programmas.”
 
7. Svītrot 16. panta ceturtās daļas 2. un 3.punktu, piekto un sesto daļu.

